**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Το εκπαιδευτικό υλικό συνάδει με τις βασικές αρχές των ΑΠΣ και ΔΕΠΠΣ για το Γυμνάσιο εξυπηρετώντας τους γενικούς και επιμέρους στόχους και συμβάλλοντας στην ολόπλευρη ανάπτυξη των παιδιών, με τη βοήθεια παιδαγωγικών μέσων και βιωματικών πρακτικών που ανταποκρίνονται στα αναπτυξιακά γνωρίσματα, τα ενδιαφέροντα και τις ανάγκες τους. Μπορεί να χρησιμοποιηθεί στο πλαίσιο της διαθεματικότητας στο μάθημα της Νεοελληνική Γλώσσας και Γραμματείας, της Κοινωνικής και Πολιτικής Αγωγής, της Τεχνολογίας και Πληροφορικής καθώς και των Εργαστηρίων Δεξιοτήτων. Ακολουθεί σε μεγάλο βαθμό την βιωματική μάθηση καθώς υποστηρίζει την ενεργό συμμετοχή των παιδιών και τους προτρέπει να εκφράζουν ερωτήσεις, απορίες και να επικοινωνούν τις προσωπικές τους εμπειρίες εκφράζοντας ελεύθερα τα συναισθήματά τους.

Θα πρέπει να τονιστεί ιδιαίτερα ότι η εργαλειοθήκη ανταποκρίνεται στους τομείς της ενδοσχολικής εκπαίδευσης που περιλαμβάνονται στο βασικό πρόγραμμα σπουδών:

• ανάπτυξη κοινωνικών δεξιοτήτων μέσω της συνεργασίας με τους μαθητές, την ανταλλαγή ιδεών και εμπειριών σχετικά με τη χρήση των τεχνολογιών.

• τήρηση των κανόνων ασφαλείας μέσω της χρήσης τεχνολογιών που είναι σύμφωνες με τους καθιερωμένους κανόνες, της διάκρισης μεταξύ επιθυμητών και ανεπιθύμητων συμπεριφορών των άλλων (συμπεριλαμβανομένων των μαθητών) που χρησιμοποιούν την τεχνολογία, ιδίως στο διαδίκτυο, και του σεβασμού των κανόνων σχετικά με τη χρήση των αποτελεσμάτων της εργασίας άλλων, τα οποία σχετίζονται με την ασφάλεια στο διαδίκτυο.

Η πραγματοποίηση των ανωτέρω συμπληρώνει το περιεχόμενο της εκπαίδευσης που αφορά την γνώση της χρήσης των ηλεκτρονικών υπολογιστών, άλλων ψηφιακών συσκευών καθώς και του διαδικτύου. Επιπλέον, διαμορφώνει τις ικανότητες που περιλαμβάνονται στον κατάλογο των ικανοτήτων των μέσων ενημέρωσης, της πληροφόρησης και της ψηφιακής τεχνολογίας στις κατηγορίες:

• ηθική και αξίες στην επικοινωνία και τα μέσα ενημέρωσης,

• ασφάλεια στην επικοινωνία και τα μέσα ενημέρωσης,

• ψηφιακές ικανότητες,

• ασφάλεια κινητών τηλεφώνων,

• χρήση των πληροφοριών,

• σχέσεις εντός των μέσων ενημέρωσης,

• γλώσσα των μέσων ενημέρωσης.

Το εκπαιδευτικό υλικό στοχεύει στην ανάπτυξη της κριτικής σκέψης των μαθητών/-τριών, στη βαθύτερη κατανόηση μέσα από τη μελέτη περιπτώσεων φαινομένων όπως είναι η παραπληροφόρηση, οι απάτες, η ρητορική μίσους, η υπερβολική ενασχόληση και η ανταλλαγή προσωπικού υλικού μέσω διαδικτύου και στην ανάπτυξη μηχανισμών απόκρισης διαδικτυακών κινδύνων.

**Οι μαθησιακοί στόχοι του υλικού είναι:**

* Να μάθουν οι μαθητές/τριες να αναγνωρίζουν κινδύνους του διαδικτύου όπως είναι η υπερβολική ενασχόληση, η παραπληροφόρηση, οι απάτες και η ανταλλαγή προσωπικού υλικού μέσω διαδικτύου.
* Να εξοικειωθούν με τις διάφορες μορφές που μπορεί να λάβουν οι παραπάνω κίνδυνοι εξετάζοντας συγκεκριμένα παραδείγματα από την καθημερινότητα.
* Να αναπτύξουν στρατηγικές απόκρισης στη διαδικτυακή βία, στις διαδικτυακές απάτες και να μάθουν να λαμβάνουν μέτρα αυτοπροστασίας.